કેજરીવાલે ભાજપના હિન્દુત્વના એજન્ડા પર સવાલો ઉઠાવ્યા હતા. ભૂતકાળમાં ૧૯૯૦માં લાલકૃષ્ણ અડવાણીએ સોમનાથથી અયોધ્યા સુધીની યાત્રા કાઢી હતી, જે ભાજપને સત્તાના સિંહાસન સુધી પહોંચાડવામાં મદદરૂપ બની હતી. વડા પ્રધાન નરેન્દ્ર મોદી પણ સોમનાથ ટ્રસ્ટના ટ્રસ્ટી છે અને અનેક વખતે અહીં દર્શનાર્થે આવી ચૂક્યા છે. આથી જ સોમનાથનાં દર્શન કરીને કેજરીવાલે ભાજપના હિન્દુત્વના શસ્ત્રને બૂઠ્ઠું કરવાનો પ્રયાસ કર્યો છે.